Емили Дикинсън
Ето поет
ето това прецежда…

Превод от английски: Леда Милева, —

chitanka.info

Ето поет — ето това прецежда

смисъл поразителен

от обичайните Значения —

есенция тъй разточителна

от най-познатите ни видове,

загинали пред Прага —

че се учудваме защо не Ние

я схванахме — веднага.

Той, който гледките разбулва —

Поетът — Той обрича

останалите — чрез Контраста —

на Нищета привична.

За своя Пай — който нехае —

И Кражбата не е опасност —

Той Сам — за Себе си — Богатство

на Време — неподвластно.

1862

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.